**LYDSPOR- forberedelser**

*Vi ber dere om å forberede elevene på konserten «LYDSPOR» ved å gjøre dem kjent med hva jazz er og hvordan elevene kan lytte til jazz, som er en krevende og for mange ukjent sjanger. Snakk gjerne også om nye begreper.*

Like lenge som det har levd mennesker er det sannsynlig at musikk har eksistert.

Musikk er et språk alle kan forstå uavhengig av hvor du kommer fra og hvem du er.

**Hva er jazz?**

 «LYDSPOR» spiller frijazz som er eksperimentell jazz, det betyr at de spiller etter få regler, men de har hver sin gang å spille solo i et stykke og legger til lyder som de føler for der og da. Slik vil musikken høres unik ut for hver gang de spiller. Ganske så annerledes musikk enn det vi hører på for eksempel radio og TV.

De spiller også ofte i ulikt tempo. Som en samtale mellom to eller flere, noen snakker sakte og andre fort.

Typisk for jazzmusikere er å improvisere. Når de lager en rytme teller de, som når vi har matte og når de improviserer dikter dem, som når vi skriver historier. Improvisasjon finnes i alt vi gjør, hver eneste dag, enten man er musiker, barn på skolen eller statsminister i Norge.

**Hvordan lytter du?**

Når vi lytter til frijazz må vi bruke vår egen fantasi for å gi musikken mening. Ta for eksempel fugler som kvitrer. Vi forstår ikke hva de sier, men vi kan prøve å forestille oss hvor lyden kommer fra, hvilken fugl kvitrer høyest, hvem er sjefen i flokken? Er de glad, sulten, redd, trist, lei, sliten, sint eller forelsket?

Ved å lukke øynene hører du ofte lydene bedre, du lytter mer konsentrert uten andre inntrykk. Prøv å kjenn etter hvilke følelser du får av høre på, kommer det opp bilder av steder du har vært? Du får nemlig selv bestemme hva lydene kan forestille, her er det er ingen fasit, du får lage dine egne historier med utgangspunkt i konserten.

Oppgaver:

* Prøv å gjøre dette ved å lytte **på eksempelet** «Sing a song, song» av Kenny Garret.
	+ Elevene kan prøve å uttrykke det de hører ved å tegne, skrive, danse eller fortelle. De kan få velge hvilken måte de uttrykker seg best på selv.
* Det er også en lenke «sangøvelse før konsert» med samme låt. Lær dere melodien før dere kommer på konsert.